ศบค. ยังพบคลัสเตอร์ใหม่หลายพื้นที่  32 จังหวัดพบผู้ติดเชื้อเพิ่มขึ้น หลังมีแรงงานบางส่วนเดินทางกลับบ้าน
พญ.อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. เปิดเผยว่า ในช่วง 1 สัปดาห์ที่ผ่านมา จังหวัดที่มีพบผู้ติดเชื้อเพิ่มขึ้น ส่วนใหญ่เป็นคนที่เดินทางจากกรุงเทพฯ และปริมณฑล ทำให้เกิดยอดผู้ติดเชื้อจังหวัดปลายทางเพิ่มขึ้น 32 จังหวัด ทางภาคเหนือ ภาคตะวันออกเฉียงเหนือและภาคกลาง ทำให้หลายจังหวัดออกประกาศให้หน่วยงานและพี่น้องประชาชนเฝ้าระวังอย่างเข้มงวดสูงสุด ซึ่งขอให้ผู้ที่เดินทางจากพื้นที่เสี่ยงช่วยกักตัวเอง ไม่ไปในที่ชุมชน ไม่เดินทาง ไม่สัมผัสใกล้ชิด อะไรที่เป็นกิจกรรมที่มีความจำเป็นก็ต้องระมัดระวังมาตรการ สวมหน้ากากอนามัย ล้างมือ อย่างเข้มงวดและขอให้ทางจังหวัดติดตามผู้ที่เดินทางเข้าไปในพื้นที่อย่างเข้มงวด ขณะที่โรงพยาบาลก็ต้องตรวจโควิดให้กับคนไข้ทุกรายที่มีอาการปอดอักเสบ มีไข้ ไอ มีเสมหะส่วนคลัสเตอร์ใหม่ จังหวัดนครปฐม โรงงานไก่ อำเภอดอนตูม 104 ราย /จังหวัดสระแก้ว วิทยาลัยเทคนิค อำเภอวังน้ำเย็น 11 ราย ซึ่งก่อนหน้านี้ มีรายงานการติดเชื้อของนักศึกษาฝึกงาน จึงขอเน้นย้ำมาตรการของโรงงานที่มีนักศึกษาฝึกงานอย่างเข้มงวดด้วยพญ.อภิสมัย กล่าวว่า ศปก.ศบค. มาตรการของโครงการภูเก็ต sandbox ซึ่งการเตรียมความพร้อมวันนี้ จะเป็นการตรวจเยี่ยมแบบเบ็ดเสร็จ ตั้งแต่ที่สนามบินที่นักท่องเที่ยวที่เดินทางมาถึงเป็นที่แรก โดยนักท่องเที่ยวจะต้องยื่นเอกสาร เพื่อแสดงว่าได้รับวัคซีนครบ 2 โดส เป็นระยะเวลา 14 วันก่อนการเดินทาง หากได้รับวัคซีนไม่ครบ กระทรวงการต่างประเทศ จะไม่ออกหนังสือรับรองเพื่ออนุญาตให้เดินทางเข้าประเทศได้ จะต้องติดตั้ง application เพื่อที่จะได้ติดตามได้ว่าเดินทางไปที่ไหนบ้างและในระยะเวลา 14 วัน จะไม่สามารถเดินทางออกจากจังหวัดภูเก็ตได้ การเข้าพักในโรงแรมจะต้องเดินทางโดยพาหนะที่กำหนดเท่านั้น ไม่มีการแวะพักในจุดต่างๆ ได้ โดยต้องเป็นโรงแรม ที่กรมอนามัย ออกใบรับรองให้ว่ามีมาตรการเฝ้าระวังการแพร่ระบาดของโรคอย่างเข้มงวด รวมทั้งจะมีการตรวจ swab ตั้งแต่วันที่มาถึงและจะมีการตรวจซ้ำในวันที่ 6-7 และก่อนกลับจะมีการตรวจในวันที่ 12-13 ด้วยจังหวัดภูเก็ต ได้ซักซ้อมแผนการจัดการ กรณีพบการติดเชื้อ มีรายงานการแพร่ระบาด ซักซ้อมทั้งสนามบินและในพื้นที่ ส่วนการดำเนินการของภาคสาธารณสุข หรือโรงพยาบาลในพื้นที่ ทั้งการเฝ้าระวังควบคุมโรคและการระวังในส่วนของพื้นที่ สถานที่และมาตรการส่วนบุคคล มีการนำเสนอแผนเผชิญเหตุ หากมีผู้ติดเชื้อจะรายงานอย่างไร หากมีการระบาดเป็นกลุ่มก้อน เกณฑ์การจัดการจะเป็นอย่างไร เช่น การพบผู้ติดเชื้อ หากมีรายงานการติดเชื้อเกิน 15 คนต่อ 100,000 ประชากร หรือประมาณ 75 คนของจำนวนประชากรบนเกาะภูเก็ตใน 1 สัปดาห์ จะมีการทบทวนชะลอ หรือยกเลิกโครงการ